কুমিরা ফেরিঘাটের ইজারাদার আনোয়ার চেয়ারম্যানের পার্টনার মো. নয়ন জানান, সকাল ৯টার দিকে এমভি কাজল ৩২০ জন যাত্রী নিয়ে সন্দ্বীপের গুপ্তছড়া ঘাটের উদ্দেশে কুমিরা ছেড়ে যায়। জাহাজটি কিছুদুর যাওয়ার পর ইঞ্জিন বিকল হয়ে যায়। এতে জাহাজটি সাগরে ভাসছে। এটি এখন বাডবকুণ্ড ও বাঁশবাড়িয়া সীমানায় অবস্থান করছে। যাত্রীদের উদ্ধার করে তীরে নিয়ে আসার জন্য ৯টি ইঞ্জিন চালিত বোট পাঠানো হয়েছে। কিন্তু সাগরে প্রচণ্ড ঢেউয়ের কারণে বোটগুলো জাহাজের কাছাকাছি ভিড়তে পারছে না। জোয়ার কমলে যাত্রীদের উদ্ধার করে উপকূলে আনা হবে।